CELEX: 32021D0813
Language: mt
Date: 2021-05-20 00:00:00
Title: Deċiżjoni tal-Kunsill (PESK) 2021/813 tal-20 ta’ Mejju 2021 li temenda d-Deċiżjoni 2014/486/PESK dwar il-Missjoni ta’ Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine)

21.5.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 180/149
               
            
         DEĊIŻJONI TAL-KUNSILL (PESK) 2021/813
         tal-20 ta’ Mejju 2021
         li temenda d-Deċiżjoni 2014/486/PESK dwar il-Missjoni ta’ Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine)
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 42(4) u 43(2) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-22 ta’ Lulju 2014 il-Kunsill adotta d-Deċiżjoni 2014/486/PESK dwar il-Missjoni ta’ Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) (1).
                  
               
                     (2)
                  
                  
                     Fit-13 ta’ Mejju 2019 il-Kunsill adotta d-Deċiżjoni (PESK) 2019/761 (2), li testendi l-mandat tal-EUAM Ukraine sal-31 ta’ Mejju 2021.
                  
               
                     (3)
                  
                  
                     Fil-kuntest ta’ rieżami strateġiku tal-EUAM Ukraine, il-Kumitat Politiku u ta’ Sigurtà qabel li l-EUAM Ukraine jenħtieġ li tiġi estiża sal-31 ta’ Mejju 2024 u li jenħtieġ li titwettaq valutazzjoni strateġika wara sentejn, iffukata fuq l-evoluzzjoni fid-dimensjoni politika.
                  
               
                     (4)
                  
                  
                     Għalhekk id-Deċiżjoni 2014/486/PESK jenħtieġ li tiġi estiża sal-31 ta’ Mejju 2024.
                  
               
                     (5)
                  
                  
                     L-EUAM Ukraine ser titwettaq fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni 2014/486/PESK hija emendata kif ġej:
            
                        (1)
                     
                     
                        fl-Artikolu 14(1), jiżdied is-subparagrafu li ġej:
                        “L-ammont ta’ referenza finanzjarja maħsub biex ikopri n-nefqa relatata mal-EUAM Ukraine għall-perijodu mill-1 ta’ Ġunju 2021 sal-31 ta’ Mejju 2024 għandu jkun ta’ EUR 88 500 000”;
                     
                  
                        (2)
                     
                     
                        l-Artikolu 18 huwa sostitwit b’dan li ġej:
                        
                           “Artikolu 18
                           Rieżami strateġiku
                           Għandha titwettaq valutazzjoni strateġika tal-EUAM Ukraine wara l-31 ta’ Mejju 2023, iffokata fuq l-evoluzzjoni fid-dimensjoni politika.”;
                        
                     
                  
                        (3)
                     
                     
                        fl-Artikolu 19, it-tieni paragrafu huwa sostitwit b’dan li ġej:
                        “Għandha tapplika sal-31 ta’ Mejju 2024.”.
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-20 ta’ Mejju 2021.
            
               
                  Għall-Kunsill
               
               
                  Il-President
               
               A. SANTOS SILVA
            
         
         
            (1)  ĠU L 217, 23.7.2014, p. 42.
         
            (2)  Id-Deċiżjoni tal-Kunsill (PESK) 2019/761 tat-13 ta’ Mejju 2019 li temenda d-Deċiżjoni 2014/486/PESK dwar il-Missjoni ta’ Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukrajna (EUAM Ukraine) (ĠU L 125, 14.5.2019, p. 16).